b"\n_START_ARTICLE_\nMary-Kate Olsen\n_START_SECTION_\nZgodnje \xc5\xbeivljenje in za\xc4\x8detek kariere (1986\xe2\x80\x931993)\n_START_PARAGRAPH_\nMary-Kate Olsen se je skupaj s svojo sestro dvoj\xc4\x8dico Ashley Fuller rodila v Sherman Oaksu, Los Angeles, Kalifornija, Zdru\xc5\xbeene dr\xc5\xbeave Amerike, kot h\xc4\x8di Jarnette\xc2\xa0\xc2\xbbJarnie\xc2\xab\xc2\xa0(rojena Fuller), osebne mened\xc5\xbeerke, in Davida Olsena, prodajalca nepremi\xc4\x8dnin in bankirja. Poleg svoje dvojaj\xc4\x8dne dvoj\xc4\x8dice Ashley ima \xc5\xa1e starej\xc5\xa1ega brata Trenta (roj. 1984) in mlaj\xc5\xa1o sestro Elizabeth \xc2\xbbLizzie\xc2\xab Olsen (roj. 1989), tudi igralko. Njena star\xc5\xa1a sta se leta 1995 lo\xc4\x8dila in njen o\xc4\x8de se je kasneje ponovno poro\xc4\x8dil; iz njegovega zakona z Martho Mackenzie-Olsen ima Ashley Olsen dva polbrata, Taylorja (roj. 1996) in Jakea (roj. 1997)._NEWLINE_Mary-Kate Olsen je s svojo kariero pri\xc4\x8dela leta 1987, ko so jo skupaj z Ashley najeli za igranje Michelle Tanner v televizijski seriji Polna hi\xc5\xa1a. Za igranje v seriji so ju najeli \xc5\xbee pri \xc5\xa1estih mesecih, ko ju je mama odpeljala na avdicijo, vendar se je snemanje pri\xc4\x8delo \xc5\xa1ele, ko sta imeli Mary-Kate in Ashley Olsen devet mesecev. Da ob\xc4\x8dinstvo ne bi vedelo, da lik igrata dvoj\xc4\x8dici, so za igralko, ki igra Michelle Tanner, navedli\xc2\xa0\xc2\xbbMary Kate Ashley Olsen\xc2\xab. Dvoj\xc4\x8dici sta si vlogo delili zaradi strogih zakonov o delu otrok njunih let kot otro\xc5\xa1kih igralcev. Ker so najeli dvoj\xc4\x8dici, so producenti filma lahko \xc5\xa1e enkrat podalj\xc5\xa1ali \xc4\x8das snemanja. V\xc5\xa1e\xc4\x8d jim je bilo tudi dejstvo, da sta Mary-Kate in Ashley Olsen na avdiciji u\xc5\xbeivali in se nista nikoli jokali (\xc4\x8deprav je Ashley prvo leto snemanja vsaki\xc4\x8d, ko so jo postavili pred kamere, za\xc4\x8dela jokati, zaradi \xc4\x8desar se je kot Michelle v seriji ve\xc4\x8dkrat pojavila Mary-Kate). V \xc4\x8dasu snemanja osme sezone serije Polna hi\xc5\xa1a sta izdali tudi ve\xc4\x8d televizijskih filmov, kot so na primer To Grandmother's House We Go (1992), Double, Double, Toil and Trouble (1993), How the West Was Fun (1994) in It Takes Two (1995).\n_START_SECTION_\nNeodvisna kariera (2006 - danes)\n_START_PARAGRAPH_\nDa bi z Ashley Olsen ustvarili samostojni identiteti, je Mary-Kate Olsen javnost prosila, naj ju ne kli\xc4\x8de ve\xc4\x8d\xc2\xa0\xc2\xbbdvoj\xc4\x8dici Olsen\xc2\xab, temve\xc4\x8d Mary-Kate Olsen in Ashley Olsen._NEWLINE_Prvi samostojni filmski pojav Mary-Kate Olsen je bil v filmu Dekle iz tovarne, izdanem decembra 2006. Kratek prizor, v katerem se je pojavila, je bil izrezan iz dela, ki so ga predvajali v kinematografih, vendar je bil del verzije filma, izdane na DVD-jih. Poleg tega je imela stransko vlogo v Showtimeovi seriji Gand\xc5\xbea, kjer je zaigrala lik Tare Lindman. Leta 2008 je kot Union zaigrala v filmu The Wackness. Na filmskem festivalu Sundance jo je njen soigralec iz filma, z oskarjem nagrajeni sir Ben Kingsley, pohvalil z besedami:\xc2\xa0\xc2\xbbMary-Kateina upodobitev tega dekleta je popolna \xc2\xa0\xe2\x80\x94 je histeri\xc4\x8dna. Je profesionalka. Vse skupaj ima smisel. V tem poslu je veliko dlje kot jaz.\xc2\xab Kakorkoli \xc5\xbee, pri tem se je zmotil, saj je Ben Kingsley z igranjem pri\xc4\x8del leta 1966, celo svojega prvega oskarja je dobil nekaj let, preden se je Mary-Kate Olsen rodila._NEWLINE_Mary-Kate Olsen se je pojavila v epizodi ABC-jeve televizijske serije Samantha kdo?. 10. novembra 2008 je v drugi sezoni in peti epizodi serije zaigrala Natalie, samouni\xc4\x8devalno, slabo dekle, ki ji Samantha med opravljanjem prostovoljnega dela posku\xc5\xa1a pomagati. Njena zadnja vloga je bila vloga v filmu Beastly, ki je temeljila na istoimenskem romanu Alexa Flinna. V filmu ima stransko vlogo poleg Vanesse Hudgens in Alexa Pettyferja, film sam pa je iz\xc5\xa1el 4. marca 2011. Dobila je tudi vlogo v filmu Story of a Girl, ki je trenutno v pre-produkciji in v katerem bodo poleg nje zaigrali \xc5\xa1e Kevin Bacon in Terrence Howard.\n_START_SECTION_\nPodjetni\xc5\xa1tvo\n_START_PARAGRAPH_\nNa svoj osemnajsti rojstni dan leta 2004 je Mary-Kate skupaj s svojo sestro Ashley Olsen postala solastnica podjetja Dualstar Entertainment Group. V tistem \xc4\x8dasu je podjetje produciralo v glavnem najstni\xc5\xa1ke filme in televizijske serije, ve\xc4\x8dinoma tiste, v katerih sta igrali oni dve, zaradi \xc4\x8desar je nanj zelo vplivala njuna podoba. Ko sta postali lastnici podjetja, sta Mary-Kate in Ashley naredili nekaj sprememb, ki so zagotovile varno prihodnost, za\xc4\x8deli sta na primer izdajati projekte, ki so se razlikovali od prej\xc5\xa1njih najstni\xc5\xa1kih filmov in serij, vklju\xc4\x8dno z di\xc5\xa1avami in izdelki za dekoracijo doma. Zaradi njunega uspeha sta se od leta 2002 dalje uvr\xc5\xa1\xc4\x8dali na seznam\xc2\xa0\xc2\xbb100 slavnih\xc2\xab\xc2\xa0revije Forbes, leta 2007 pa ju je revija Forbes s 100 milijoni $, kolikor naj bi jih imeli, ozna\xc4\x8dila za enajsti najbogatej\xc5\xa1i \xc5\xbeenski v tem poslu.\n_START_SECTION_\nZasebno \xc5\xbeivljenje\n_START_PARAGRAPH_\nLeta 2005 je Mary-Kate Olsen kon\xc4\x8dala z ljubezenskim razmerjem z gr\xc5\xa1kim ladjedelni\xc5\xa1kim dedi\xc4\x8dem Stavrosom Niarchosom III. Kasneje je razhod ozna\xc4\x8dila za enega izmed glavnih razlogov za odsotnost od \xc5\xa1olanja na univerzi v New Yorku, kjer se je \xc5\xa1olala med letoma 2004 in 2005.\xc2\xa0\xc2\xbbPogre\xc5\xa1am ga in ljubim ga,\xc2\xab\xc2\xa0je dejala.\xc2\xa0\xc2\xbbTo je zelo \xc5\xbealosten in bole\xc4\x8d predmet.\xc2\xab\xc2\xa0Ko so jo vpra\xc5\xa1ali, \xc4\x8de je imela za prekinitev \xc5\xa1olanja na univerzi v New Yorku kak\xc5\xa1en specifi\xc4\x8den razlog, je odvrnila:\xc2\xa0\xc2\xbbMislim, da lahko vsi ugibamo.\xc2\xab_NEWLINE_Mary-Kate Olsen je hodila tudi z Maxwellom Snowom, mlaj\xc5\xa1im bratom pokojnega umetnika iz New Yorka, Dashom Snowom, od septembra 2006 do poletja 2007. Leta 2008 je pri\xc4\x8dela prijateljevati z umetnikom Nateom Lowmanom. Razmerje sta kon\xc4\x8dala 24. februarja 2010.\n_START_SECTION_\nProblemi z zdravjem\n_START_PARAGRAPH_\nSredi leta 2004 je Mary-Kate Olsen oznanila, da odhaja na zdravljenje zaradi anoreksije nervoze. 20. novembra 2007 so jo hospitalizirali zaradi potrjene oku\xc5\xbebe ledvic. Razkrila je tudi, da ima motnje pozornosti s hiperaktivnostjo (ADHD)."